ทานยาคุมแบบ28แม็ดอยู่ค่ะ จนตอนนี้เหลือ5เม็ด(ที่เป็นฮอร์โมน)และ4เม็ด(เป็นยาหลอก) สรุปคือทั้งแผงเหลืออยู่9เม็ดค่ะ แต่ตอนนี้มันมีลักษณะเหมือนลิ่มเลือดคล้ายๆลิ่มตอนมีปจด.ค่ะ แต่นี่เป็นสีน้ำตาลค่ะ น้ำตาลไปเลยอ่ะค่ะ เกิดจากอะไรได้บ้างเหรอคะ เลือดตกค้างจากปจด.รอบที่แล้วหรือเปล่า หรือถ้าไม่ใช่แล้วคืออะไรเหรอคะ
สวัสดีค่ะ หากทานยาคุมกำเนิดเม็ดที่เป็นฮอร์โมนอยู่ และได้มีลิ่มเลือดสีน้ำตาลออกมา น่าจะเกิดจากผลข้างเคียงจากยาคุมกำเนิดที่ทำให้เกิดเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาไม่ตรงเวลา ซึ่งหากเลือดที่ออกมีปริมาณไม่มาก ไม่มีปวดท้องน้อยมากร่วมด้วย ก็ไม่ได้อัยตรายอะไรค่ะ สามารถทานยาคุมต่อไปได้ส่วนการที่เลือดมีสีน้ำตาล เกิดจากการที่เลือดมีปริมาณน้อย เลือดจึงไหลออกจากโพรงมดลูกช้า ทำให้เลือดสัมผัสกับอากาศและความเป็นกรดในช่องคลอดนานขึ้น เลือดจึงกลายเป็นสีน้ำตาลได้ ไม่ได้ผิดปกติอะไรค่ะทั้งนี้ เมื่อทานยาคุมจนถึงเม็ดแป้ง ก็ควรจะมีประจำเดือนมา ซึ่งก็อาจมีปริมาณน้อยกว่าปกติได้ เพราะผลของฮอร์โมนจากยาคุมที่ไปทำให้เยื่อบุโพรงมดลูกบางลงค่ะ แต่ก็ไม่ได้อันตรายอะไรเช่นกัน แต่หากไม่มีประจำเดือนมาเลย ก็ควรตรวจหาการตั้งครรภ์ดูด้วยค่ะ